Diari Oficial de la Generalitat Valenciana


Sumari del DOGV 3237, del 07-05-1998 (1998/2684)

RESOLUCIÓ de 9 de març de 1998, del president de la Comissió Territorial d’Urbanisme, per la qual es fa públic l’Acord de la Comissió Territorial d’Urbanisme, de 30 de gener de 1998, que fa referència a l’aprovació definitiva de l’esmena de l’error en la superfície del sector SAUI-1 polígon industrial Les Maromes d’Almoradí.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2684


Data del document
:   09-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de març de 1998, del president de la Comissió Territorial d'Urbanisme, per la qual es fa públic l'Acord de la Comissió Territorial d'Urbanisme, de 30 de gener de 1998, que fa referència a l'aprovació definitiva de l'esmena de l'error en la superfície del sector SAUI-1 polígon industrial Les Maromes d'Almoradí. [1998/X2684]
  
La Comissió Territorial d'Urbanisme, en la sessió del dia 30 de gener de 1998, va adoptar el següent acord:
  
«Vist l'expedient de referència i d'acord amb els següents
  
Antecedents de fet
  
Primer
  
L- Ajuntament, en la sessió plenària del dia 9 de desembre de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 7 d'octubre de 1997, i en un dels diaris de major difusió provincial el 4 d'octubre de 1997. S'hi van presentar vuit al·legacions, les quals van ser desestimades.
  
Segon
  
La documentació està integrada per memòria informativa i justificativa i plànols.
  
Tercer
  
Aquest expedient té per objecte la correcció d'un error descobert en la superfície del sector anomenat SAU-1 polígon industrial Les Maromes, que en les Normes Subsidiàries vigents figura amb 37'4 ha i en el document refós que va trametre l'Ajuntament a fi de complir l'acord de la Comissió Territorial d'Urbanisme, de 10 de maig de 1996, en què es va aprovar les Normes Subsidiàries però se'n supeditava la publicació fins que es presentara l'esmentat text refós, figura aquest sector amb 43'24 ha.
  
Es pretén, per tant, amb aquesta modificació l'esmena de l'error descobert i es fixa la superfície definitiva del sector en 43'24 ha.
  
Consideracions tecnicojurídiques
  
Primera
  
La tramitació efectuada fins ara per l- Ajuntament és suficient respecte a la modificació del Pla General, d'acord amb l'article 38, per remissió del 55.1 de la LRAU.
  
Segona
  
La documentació presentada es considera completa, de conformitat amb el que estableixen els articles 27 i concordants de la LRAU.
  
Tercera
  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del director general d'Urbanisme i d'Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme
  
ACORDA
  
Primer
  
Aprovar definitivament l'esmena de l'error en la superfície del sector SAUI-1 polígon industrial Les Maromes d'Almoradí.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
Alacant, 9 de març de 1998.- El president de la Comissió Territorial d'Urbanisme: Fernando Modrego Caballero.